**Sirohiirihaukka** (*Buteo albonotatus*) on tumma hiirihaukkojen sukuun kuuluva haukkalaji.

Ulkonäkö ja koko
----------------

Sirohiirihaukka lennossa
Sirohiirihaukan höyhenpeitteen väri vaihtelee yksilöittäin. Se on joskus tasaisen musta (pyrstöä ja siipien reunoja lukuun ottamatta) ja joskus tummahko ja savenharmaan sävyinen. Pyrstö on pohjaväriltään musta, mutta siinä on lisäksi valkoinen poikkiraita ja kuvioita. Siivet ovat alta puoliksi mustat ja puoliksi valkoiset, siiven reuna on valkoinen. Jalat ja nokka ovat keltaiset. Aikuiset ja nuoret linnut ovat pyrstöä, joka on nuoremmilla yksilöillä harmaa ja kapea, lukuun ottamatta samanlaisia. Naaraat ovat hieman kookkaampia kuin koiraat.

Sirohiirihaukka kasvaa 45–55 senttimetriä pitkäksi ja painaa 610–940 grammaa. Aikuisen yksilön siipien kärkiväli on 120–140 senttimetriä.

Levinneisyys ja elinympäristö
-----------------------------

Sirohiirihaukkaa tavataan Lounais-Yhdysvalloissa (Keski-Arizonassa, eteläisessä New Mexicossa, Kaliforniassa ja Länsi-Texasissa). Se talvehtii Keski-Amerikassa. Se elää lauhkealla vyöhykkeellä alavilla alueilla, joilla kasvaa harvakseltaan metsää: tyypillisiä elinalueita ovat metsäiset kanjonit, puiden reunustamat joet ja korkeakasvuiset lehtimetsät. Kokonaisuudessaan sirohiirihaukan esiintymisnalue on alle 20 000 neliökilometrin laajuinen.

Ravinto
-------

Sirohiirihaukan ruokavaliosta ei tiedetä kovin paljoa. Varmaa kuitenkin on, että se syö pieniä selkärankaisia, kuten oravia, varpuslintuja, pieniä liskoja, sammakoita ja joskus pieniä kaloja.

Parittelu ja pesintä
--------------------

Sirohiirihaukka tekee pesänsä isoon puuhun 25–100 metrin korkeuteen joko pensaikkojen reunustamien jokien rantatörmille, vuoristojen sekametsiin tai suojaisten havumetsien pohjoisille rinteille, jossa lämpimien kesien ilmanala on viileämpi kuin muualla. Suurikokoinen männyn- ja tammenoksista tehty pesä on vuorattu tuorein sammalin, kaarnoin, puunlehdin ja havunneuloin. Uros houkuttelee naarasta tekemällä lennossa silmukoita, rullia ja nopeita syöksähdyksiä maahan. Lopuksi se tekee akrobaattisen parittelutanssin. Sirohiirihaukka munii vuosittain 1–3 munaa, jotka ovat ylhäältä valkoisia ja alhaalta harmaansinisiä. Munat ovat lähes aina kuviottomia. Lajin arvioidaan olevan yksiavioinen. Poikaset kasvavat ensimmäisen viikon ajan melko hitaasti ja seuraavat kaksi viikkoa nopeasti. Pesintäaikana sekä naaras että koiras ruokkivat ja suojelevat poikasia. Poikaset ovat lentokykyisiä noin 6-7 viikon ikäisinä.

Lähteet
-------

1. ↑  Väisänen, R. A.; Högmander, H.; Björklund, H.; Hänninen, L.; Lammin-Soila, M.; Lokki, J. & Rauste, V.: *Maailman lintujen suomenkieliset nimet*. 2. uudistettu painos. Helsinki: BirdLife Suomi ry, 2006. Teoksen verkkoversio (viitattu 4.7.2012).
2. ↑  BirdLife International: *Buteo albonotatus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 9.5.2014. (englanniksi)
3. ↑  Integrated Taxonomic Information System (ITIS): *Buteo albonotatus* (TSN 175368) *itis.gov*. Viitattu 4.7.2012. (englanniksi)
4. 1 2 3 4 5 6 7  Zone-tailed Hawk *Buteo albonotatus*  2007. eNature, Shearwater Marketing Group.  Arkistoitu 17.7.2012. Viitattu 17.6.2012. (englanniksi)
5. 1 2 3 4 5 6 7 8 9 10 11 12 13 14 15  Lynch, Jackson: *Buteo albonotatus*, zone-tailed hawk  2002. Animal Diversity Web, University of Michigan, Museum of Zoology. Viitattu 17.6.2012. (englanniksi)
6. 1 2 3 4  Zone-tailed Hawk - *Buteo albonotatus*  3.8.2006. The United States Geological Survey (USGS). Viitattu 17.6.2012. (englanniksi)
7. 1 2 3 4  Zone-tailed Hawk *Buteo albonotatus*  21.1.2012. Global Raptor Information Network.  Arkistoitu 28.10.2012. Viitattu 17.6.2012. (englanniksi)
8. ↑  Zone-tailed Hawk *Buteo albonotatus* BirdLife International.  Arkistoitu 14.9.2015. Viitattu 17.6.2012. (englanniksi)
9. ↑  Nicole Bouglouan: Zone-tailed Hawk *Buteo albonotatus* *Oiseaux-birds.com*. Viitattu 25.6.2012. (englanniksi)
10. ↑  Zone-tailed Hawk *Audubon*.  13.11.2014. Viitattu 16.4.2021. (englanniksi)

Aiheesta muualla
----------------

* Visuaalinen levinneisyyskartta Avibasen sivuilla

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q595114
* Wikispecies: Buteo albonotatus
* ABA: zotaha
* ADW: Buteo\_albonotatus
* Avibase: 597D7DD64AE96CDF
* BirdLife: 22695926
* CoL: 695TX
* BOW: zothaw
* eBird: zothaw
* Euring: 2850
* GBIF: 2480541
* GNAB: zone-tailed-hawk
* iNaturalist: 5180
* IRMNG: 10719011
* ITIS: 175368
* IUCN: 22695926
* NatureServe: 2.104066
* NCBI: 223473
* Neotropical: zothaw
* Species+: 5849
* Xeno-canto: Buteo-albonotatus

 |

 |